- Մենք ակնկալում ենք, որ կողմերը կկատարեն Վիեննայի եւ Սանկտ Պետերբուրգի պայմանավորվածությունները: Դրանք վերաբերում են կողմերի միջեւ վստահության ձեւավորմանը: Այս մասին դուք արդեն հարցում նշեցիք: Վերջին մի քանի շաբաթների ընթացքում մենք տեսանք այն որոշումը, որ պետք է ընդլայնվի դեսպան Կասպրշիկի հանձնախմբի կազմը: Այն մոտավորապես կրկնապատկվում է: Սա դրական ու հուսադրող զարգացում է, եւ մենք աշխատում ենք մյուս համանախագահների եւ ԵԱՀԿ անդամների հետ, որպեսզի այս աշխատանքները ճիշտ կատարվեն: Բանակցային գործընթացն առաջ տանելու համար շատ կարեւոր է, որ կողմերից յուրաքանչյուրը գիտակցի, որ մյուս կողմը լրջորեն է վերաբերում հարցին: Վստահության ձեւավորման այս միջոցների իրականացումը ցույց կտա, որ այդ մտադրությունը կա: